ଚକ୍ରଧର ସାହୁ  (୧୯ ଫେବୃଆରୀ ୧୯୬୧ - ୦୬ ଫେବୃଆରୀ ୨୦୧୯) ଜଣେ ଓଡ଼ିଆ କଥାଚିତ୍ର ନିର୍ମାତା, ନିର୍ଦ୍ଦେଶକ ଓ ସମ୍ପାଦକ ଥିଲେ  । ସେ ଉଭୟ ସମାନ୍ତରାଳ ଓ ବ୍ୟବସାୟିକ ଓଡ଼ିଆ ଚଳଚ୍ଚିତ୍ର ନିର୍ମାଣ କରିଥିଲେ । ଓଡ଼ିଆ ବ୍ୟତୀତ ହିନ୍ଦୀ ଚଳଚ୍ଚିତ୍ର ଓ ଧାରାବାହିକରେ ସେ ଜଣେ ସମ୍ପାଦକ ଭାବରେ କାର୍ଯ୍ୟ କରିଥିଲେ । ଚକ୍ରଧର ଓ ଟିଭିର ଜଣେ ସମ୍ପାଦକ ଭାବରେ ମଧ୍ୟ କାର୍ଯ୍ୟ କରିଥିଲେ । ୨୦୧୯ ମସିହା ଫେବୃଆରୀ ୬ ତାରିଖରେ ତାଙ୍କର ଦେହାନ୍ତ ହୋଇଥିଲା । ଜୀବନୀ ଚକ୍ରଧର, ୧୯୬୧ ମସିହାରେ ବଲାଙ୍ଗୀର ଜିଲ୍ଲାର ଟିଟିଲାଗଡ଼ଠାରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ଥିଲା ନାଭ ସାହୁ ଓ ମାତାଙ୍କ ନାମ କଷଣୀ ସାହୁ । ଚକ୍ରଧର, ଉତ୍କଳ ବିଶ୍ୱବିଦ୍ୟାଳୟରୁ ଆଇନରେ ସ୍ନାତକ ପଢିସାରି ୧୯୮୮ ମସିହାରେ ଫିଲ୍ମ ଏଣ୍ଡ ଟେଲିଭିଜନ ଇନଷ୍ଟିଚ୍ୟୁଟ ଅଫ ଇଣ୍ଡିଆରେ ଫିଲ୍ମ ଏଡିଟିଂରେ ଡିପ୍ଲୋମା ପାଠ ଆରମ୍ଭ କରିଥିଲେ । ସେଠାରୁ ଉତ୍ତୀର୍ଣ୍ଣ ହୋଇ, ସେ ମୁମ୍ବାଇଠାରେ କାମ କରିବା ଆରମ୍ଭ କରିଥିଲେ । ଶ୍ୟାମ ବେନେଗଲଙ୍କ ନିର୍ଦ୍ଦେଶନାରେ ନିର୍ମିତ ଧାରାବାହିକ  "ଭାରତ ଏକ ଖୋଜ" ରେ ସେ ସହ ସମ୍ପାଦକ ଭାବରେ କାର୍ଯ୍ୟ କରିଥିଲେ । ଓଡ଼ିଶା ଫେରିବାପରେ ୧୯୯୬ମସିହାରେ ସେ ନୀଳ ମାଷ୍ଟରାଣୀ ଚଳଚ୍ଚିତ୍ରର ନିର୍ଦ୍ଦେଶନା କରିଥିଲେ ।